cyanic-selkie/wikianc huggingface dataset:
Σταχτοδοχείο
Μορφή
Κατά κανόνα, το ύψος ενός σταχτοδοχείου δεν ξεπερνά τα 3-4 εκατοστά του μέτρου. Η διάμετρος συνήθως είναι περίπου 10-15 εκατοστά, αλλά υπάρχουν επίσης τασάκια-μινιατούρες, καθώς και τασάκια-γίγαντες (τα τελευταία συνήθως τα βρίσκει κανείς είτε σε μπιραρίες είτε ως διακοσμητικά σε σπίτια).
Για εξωτερικούς χώρους είναι ιδεώδη τα σταχτοδοχεία με κάλυμμα και μικρή τρύπα στη μέση, ώστε να μην σκορπίζουν οι στάχτες από τον αέρα.
Πολύ συχνά τα σταχτοδοχεία, κυρίως σε δημόσιους χώρους, διαφημίζουν κάποιο εμπορικό προϊόν ή κάποια εταιρεία.
Είδη
Εκτός από τα μικρά φορητά που περιγράφονται πιο πάνω, υπάρχουν επίσης:
Κατασκευή
Το υλικό από το οποίο φτιάχνονται τα σταχτοδοχεία είναι συνήθως γυαλί, πορσελάνη, πλαστικό ή μέταλλο (π.χ. ασήμι ή αλουμίνιο) και λιγότερα συχνά ξύλο, μάρμαρο ή πηλός.
Βλέπε επίσης
Κατηγορία:Οικιακά σκεύη Κατηγορία:Κάπνισμα
Γκρέμιο Εσπορτίβο Μπραζίλ
Η Γκρέμιο Εσπορτίβο Μπραζίλ είναι μια βραζιλιάνικη, ποδοσφαιρική ομάδα. Ιδρύθηκε στις 7 Σεπτεμβρίου 1911. Έδρα της ομάδας είναι το Bento Freitas, χωρητικότητας 18000 θεατών. Συμμετέχει στην Gauchão Série A2. Μεγαλύτερη επιτυχία στην ιστορία της ομάδας είναι η συμμετοχή στο Πρωτάθλημα ποδοσφαίρου ανδρών Βραζιλίας το 1985, φτάνοντας μέχρι τα ημιτελικά, αποκλείοντας την Κλούμπε ντε Ρεγκάτας ντο Φλαμένγκο.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1911 Κατηγορία:Ποδοσφαιρικές ομάδες Βραζιλίας Κατηγορία:Γκρέμιο Εσπορτίβο Μπραζίλ
Χρυσάνθιος
Ο Χρυσάνθιος ήταν Έλληνας νεοπλατωνικός φιλόσοφος του 4ου αιώνα ο οποίος μαθήτευσε στη σχολή του Ιάμβλιχου από τις Σάρδεις,. Ήταν ένας από τους αγαπημένους μαθητές του Αιδέσιου (ιδρυτή της νεοπλατωνικής σχολής της Περγάμου) και αφοσιώθηκε κυρίως στη μυστικιστική πλευρά του Νεοπλατωνισμού. Ο αυτοκράτορας Ιουλιανός υπήρξε μαθητής του και προσέτρεξε σε αυτόν κατόπιν συμβουλής του Αιδέσιου καλώντας τον να συμμετάσχει στην αναβίωση της αρχαίας ελληνικής θρησκείας. Ο Χρυσάνθιος δεν συμμετείχε ενεργά στην προσπάθεια αυτή, επικαλούμενος κακούς οιωνούς, χωρίς να αποκλείεται να προέβλεψε την αποτυχία της επανόδου της παλιάς θρησκείας. Ως εκ τούτου ο Χρυσάνθιος απείχε από τις δραστικές θρησκευτικές μεταρρυθμίσεις υπό την ιδιότητά του ως αρχιερέας της Λυδίας. Ως αποτέλεσμα της μετριοπάθειας του, οι Παγανιστές και Χριστιανοί τον τιμούσαν εξίσου μέχρι το θάνατό του. Ο Χρυσάνθιος ήταν δάσκαλος του Ευνάπιου ο οποίος συνέγραψε τελικά και τον βίο του.
Παραπομπές
Κατηγορία:Νεοπλατωνικοί φιλόσοφοι Κατηγορία:Αρχαίοι Έλληνες φιλόσοφοι Κατηγορία:Ρωμαίοι φιλόσοφοι
Στερητικό μόριο
Στερητικό μόριο ή στερητικό πρόθημα είναι το πρόθημα που δηλώνει άρνηση ή στέρηση εκείνου το οποίο δηλώνει η λέξη από την οποία παράγεται. Κυρίως πρόκειται για το α- ή αν-, σε λέξεις όπως ά-στεγος, αν-ύπαρκτος, άν-ανδρος).
Σημειώσεις
Κατηγορία:Προσφύματα
Γιώργος Αμερικάνος
Ο Γιώργος Αμερικάνος (21 Δεκεμβρίου 1942 - 7 Οκτωβρίου 2013 ) ήταν Έλληνας διεθνής καλαθοσφαιριστής και προπονητής. Αποτελεί μία από τις σημαντικότερες μορφές του αθλήματος στην Ελλάδα. Ήταν βασικό στέλεχος στην πρώτη μεγάλη ευρωπαϊκή επιτυχία του ελληνικού μπάσκετ, όταν η ΑΕΚ κατέκτησε το Κύπελλο Κυπελλούχων το 1968. Προς τιμήν, της μεγάλης του προσφοράς, η ΑΕΚ απέσυρε την φανέλα με τον νούμερο 10 το 2015.
Σταδιοδρομία
Ήταν ο ηγέτης της ομάδας όταν αγωνίστηκε στο φάιναλ φορ του Κυπέλλου Πρωταθλητριών του 1965-1966 στην Ιταλία. Επίσης στις 4 Απριλίου 1968, στο Καλλιμάρμαρο, ο τελικός του Κύπελλο Κυπελλούχων στον τελικό με την Σλάβια Πράγας ο Αμερικάνος, θα σκοράρει 29 πόντους και θα είναι εκείνος που θα πρωταγωνιστήσει στην πρωτόγνωρη ευρωπαϊκή επιτυχία της ΑΕΚ. Ήταν η πρώτη φορά που μία ελληνική ομάδα κέρδιζε ευρωπαϊκό τίτλο και για τον τελικό συγκεντρώθηκαν 80.000 άτομα να παρακολουθήσουν αγώνα μπάσκετ, γεγονός που θεωρήθηκε ρεκόρ για τα παγκόσμια αθλητικά δεδομένα και καταγράφτηκε στο βιβλίο Γκίνες. Μετά την επιτυχία είχε προτάσεις από σημαντικούς Ευρωπαϊκούς συλλόγους αλλά αυτός προτίμησε να παραμείνει στην Ελλάδα.
Στο τέλος της καριέρας του αγωνίστηκε στον Απόλλωνα Πατρών, όπου διετέλεσε και προπονητής του. Με τον Αμερικάνο ο Απόλλων αγωνίστηκε για πρώτη φορά στην Α΄ Εθνική το 1971-1972. Τη σεζόν 1986-87 ανέλαβε την ομάδα της ΑΕΚ από τη θέση του υπηρεσιακού προπονητή. Προηγούμενα (περίοδος 1973-74) ο Γιώργος Αμερικάνος ήταν τεχνικός του Αιγάλεω, το οποίο ανέβασε στη Β΄ Εθνική της περιόδου 1974-75
Εθνική Ελλάδας
Έχει αγωνιστεί μία φορά με την Εθνική Εφήβων κατά την οποία σημείωσε 18 πόντους.
Στην Εθνική Ελλάδας αγωνίστηκε 68 φορές και σημείωσε 1.076 πόντους (μ.ο. 15,8). Αγωνίστηκε στο Ευρωμπάσκετ 1961 και στο Ευρωμπάσκετ 1965 και ήταν πρώτος σκόρερ της Εθνικής Ελλάδας και στις δύο διοργανώσεις με 15,5 μέσο όρο και 17,4 πόντοι μ.ο. αντίστοιχα. Συμμετείχε επίσης στους Μεσογειακούς αγώνες το 1967, τέσσερις φορές στο Βαλκανικό πρωτάθλημα (1962, 1964, 1967, 1969) και δύο φορές σε Προολυμπιακά τουρνουά (1960, 1964).
Θάνατος
Την τελευταία τριετία της ζωής του, αντιμετώπιζε σοβαρά προβλήματα με την υγεία του, εξαιτίας διπλού εγκεφαλικού επεισοδίου. Ο Γιώργος Αμερικάνος άφησε την τελευταία του πνοή τα ξημερώματα της 7ης Οκτωβρίου 2013, στο νοσοκομείο ΚΑΤ της Αθήνας. Ανακοινώσεις για τον θάνατό του έβγαλαν η Ελληνική Ομοσπονδία Καλαθοσφαίρισης, ο Σύνδεσμος Ελλήνων Προπονητών Καλαθοσφαίρισης κ.α.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Σούτινγκ γκαρντ Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Απόλλωνα Πατρών Κατηγορία:Προπονητές καλαθοσφαίρισης Απόλλωνα Πατρών Κατηγορία:Προπονητές καλαθοσφαίρισης Αιγάλεω Κατηγορία:Προπονητές καλαθοσφαίρισης Εργοτέλη Κατηγορία:Καλαθοσφαιριστές Ευρωμπάσκετ 1961 Κατηγορία:Καλαθοσφαιριστές Ευρωμπάσκετ 1965
Μπέιτ Σεάν
Η Μπέιτ Σεάν ή Μπετ Σεάν (בֵּית שְׁאָן), ιστορικά γνωστή ως Σκυθόπολις, είναι πόλη στο Βόρειο Διαμέρισμα του Ισραήλ, η οποία έχει διαδραματίσει σημαντικό ρόλο στην ιστορία λόγω της γεωγραφικής της θέσης στη συμβολή της κοιλάδας του ποταμού Ιορδάνη και της κοιλάδας Γεζρεέλ.
Στη Βιβλική αφήγηση της μάχης των Ισραηλιτών εναντίον των Φιλισταίων στο όρος Γκιλμποά, τα σώματα του Βασιλιά Σαούλ και τριών γιων του κρεμάστηκαν στα τείχη του Μπέιτ Σεάν (1 Σαμουήλ 31:10-12). Στα ρωμαϊκά χρόνια, η Σκυθόπολις ήταν η κορυφαία πόλη της Δεκαπόλεως, μιας ένωσης παγανιστικών πόλεων.
Στη σύγχρονη εποχή, το Μπέιτ Σεάν χρησιμεύει ως περιφερειακό κέντρο για τους οικισμούς στην κοιλάδα Μπέιτ Σεάν. Τα ερείπια της αρχαίας πόλης προστατεύονται τώρα στο εθνικό πάρκο Μπέιτ Σεάν.
Εξωτερικοί σύνδεσμοι
Κατηγορία:Πόλεις του Ισραήλ
Amhrán na bhFiann
Εξωτερικοί σύνδεσμοι
Κατηγορία:Ιρλανδία Κατηγορία:Εθνικοί ύμνοι
Δημήτρης Καλαϊτζίδης (προπονητής ποδοσφαίρου)
Ο Δημήτρης Καλαϊτζίδης (γεννημένος στις 20 Ιανουαρίου 1957 στο Λευκώνα Σερρών) είναι Έλληνας επαγγελματίας προπονητής ποδοσφαίρου που σήμερα εργάζεται στον Απόλλωνα Πόντου, στη Super League 2. Κατά τη διάρκεια της καριέρας του διηύθυνε δεκαέξι διαφορετικούς συλλόγους και είναι κάτοχος του UEFA Pro Licence.
Προπονητική καριέρα
Ο Καλαϊτζίδης ξεκίνησε την προπονητική του καριέρα το 1996 από την Α.Ε. Αμπελοκήπων Θεσσαλονίκης Αργότερα εντάχθηκε στον Λεβαδειακό αλλά δεν έμεινε για πολύ καιρό στον σύλλογο. Μετά την απόλυσή του από τον Λεβαδειακό, μεταπήδησε στον Απόλλωνα Κρύας Βρύσης, όπου έμεινε για άλλη μια σεζόν. Συνέχισε στον Ποσειδώνα Ν.Μηχανιώνας για την επόμενη σεζόν. Το 2000 ξεκίνησε ως προπονητής στο Α.Σ. Λεωνίδιο αλλά η κακή απόδοση της ομάδας τον οδήγησε στην έξοδο. Η πρώτη του δουλειά σε ομάδα με υψηλότερες βλέψεις, ήρθε όταν ο Παναιτωλικός που συμμετείχε στη Γ΄ Εθνική, του πρόσφερε συμβόλαιο συνεργασίας. Εντούτοις, ο Καλαϊτζίδης παρέμεινε στο σύλλογο μόνο για λίγους μήνες. Μετά από ένα διάλειμμα δύο ετών, ο Καλαϊτζίδης επέστρεψε στα γήπεδα ποδοσφαίρου καθώς εντάχθηκε στους Ηλτέξ Λύκους. Αποχώρησε από τον σύλλογο στις 22 Δεκεμβρίου 2004 καθώς αποδέχτηκε το συμβόλαιο που του πρόσφερε η αγωνιζόμενη τότε στη Γ΄ Εθνική, Βέροια, μια απόφαση που άλλαξε ολόκληρη την καριέρα του.
Βέροια
Αφού έμεινε άνεργος για σχεδόν τρεις μήνες, η κακή πορεία της Βέροιας στο Πρωτάθλημα Φούτμπολ Λιγκ της σεζόν 2010–11 ανάγκασε την ομάδα να καλέσει τον Καλαϊτζίδη να επιστρέψει στον πάγκο της. Ο Καλαϊτζίδης έσωσε τη Βέροια από τον υποβιβασμό και λίγο έλειψε να αγγίξει την είσοδο στα πλέι οφ μετά το σκάνδαλο στημένων αγώνων του 2011. Ωστόσο, οι πρώτες τιμωρίες ανακλήθηκαν και η Βέροια που τερμάτισε 8η εκείνη τη σεζόν δεν κέρδισε την είσοδο στα πλέι οφ ανόδου. Ο Καλαϊτζίδης ανανέωσε το συμβόλαιό του για έναν ακόμη χρόνο και παίζοντας επιθετικό και όμορφο ποδόσφαιρο εξασφάλισε από νωρίς την επιστροφή της στη Superleague. Στις 9 Μαΐου 2012, ο Καλαϊτζίδης παραιτήθηκε από το πόστο του μετά την ανέλπιστη εκτός έδρας ήττα με 1–0 (την πέμπτη μέχρι εκείνη την ημέρα από τις έξι συνολικά) απέναντι στον Θρασύβουλο καθώς ο πρόεδρος της Βέροιας, Γιώργος Αρβανιτίδης, έγινε έξαλλος, μπήκε στα αποδυτήρια και άρχισε να κατηγορεί τους παίκτες για την ήττα. Ο Καλαϊτζίδης προσπάθησε να προστατεύσει την ομάδα και υπέβαλλε την παραίτηση του από το πόστο. Την επόμενη μέρα, όταν και οι δύο ηρέμησαν, αποφάσισαν να τελειώσουν τη σεζόν και μετά να αποφασίσουν για το μέλλον. Η Βέροια τελικά τερμάτισε δεύτερη, μόλις ένα βαθμό πίσω από τον Πανθρακικό. Στο τέλος όμως της σεζόν, ο Καλαϊτζίδης παραιτήθηκε από το πόστο της Βέροιας λόγω του περιστατικού που σημειώθηκε μετά τον αγώνα με τον Θρασύβουλο, αλλά πέτυχε τη δεύτερη άνοδο της καριέρας του από τη Football League στη Superleague. Η Βέροια αντικατέστησε τον Καλαϊτζίδη με τον Μάκη Χάβο που απολύθηκε μετά τα δύο πρώτα παιχνίδια της σεζόν 2012-13. Ο Νίκος Καρύδας ορίστηκε προσωρινός προπονητής αλλά μετά την ήττα με 2–0 στην Κρήτη από τον ΟΦΗ, ο Καλαϊτζίδης ορίστηκε ξανά και για τελευταία φορά μέχρι σήμερα, προπονητής της Βέροιας. Ο Καλαϊτζίδης επανέφερε το επιθετικό του στυλ ποδοσφαίρου και κατάφερε να σώσει τη Βέροια από τον υποβιβασμό για πρώτη φορά στη Superleague μετά την σεζόν 1996-97. Στην τελευταία του συνέντευξη ως μάνατζερ της Βέροιας δήλωσε «Ένας άλλος κύκλος έκλεισε για μένα στη Βέροια, αν ανοίξει άλλος και πότε, είναι ακόμα άγνωστο»
Νέα Σαλαμίνα Αμμοχώστου
Μετά την αποχώρησή του από τη Βέροια, ο Καλαϊτζίδης ορίστηκε τεχνικός στην Νέα Σαλαμίνα Αμμοχώστου. (το καλοκαίρι του 2013). Πιο συγκεκριμένα διαδέχθηκε τον Απόστολο Χαραλαμπίδη (τον Σεπτέμβρη του 2013)  και υπήρξε ο 3ος Ελλαδίτης προπονητής της ομάδας. Χρησιμοποίησε το ίδιο ποδοσφαιρικό στυλ όπως και για τη Βέροια και πραγματοποίησε εξαιρετική πορεία. Παρά ταύτα, μετά την ήττα από τον Εθνικό Άχνας μέρος των φιλάθλων τον αποδοκίμασαν και αποφάσισε να αποχωρήσει από τον σύλλογο. Παρά την προσπάθεια του συλλόγου να τον πείσει να παραμείνει στον σύλλογο, ο Καλαϊτζίδης δεν άλλαξε γνώμη και παραιτήθηκε στις 15 Ιανουαρίου 2014.
Άρης Θεσσαλονίκης
Μετά τον υποβιβασμό του Άρη Θεσσαλονίκης στη Γ’ Εθνική, ο πρόεδρος του Α.Σ. Άρη προσέλαβε ως προπονητή τον Καλαϊτζίδη Η "λευκή" ισοπαλία στις 19 Οκτωβρίου 2014, με τον Ηρακλή Αμπελοκήπων αποτέλεσε το κύκνειο άσμα του Δημήτρη Καλαϊτζίδη στον πάγκο του Άρη. Σύμφωνα με μια άλλη εκδοχή, η μεταγραφή του Σπύρου Γόγολου που έγινε από τον Γαλανό, προσωρινό πρόεδρο του συλλόγου, οδήγησε τον Καλαϊτζίδη να παραιτηθεί από τη θέση του καθώς δεν ειδοποιήθηκε, ούτε καν ρωτήθηκε, για αυτή τη μετακόμιση. «Αφού βρήκες αμυντικό, βρες και μάνατζερ» είπε και παραιτήθηκε από τον πάγκο του Άρη. Μετά την προσωρινή αποχώρησή του από τον Άρη, ο Καλαϊτζίδης επέστρεψε ξανά στην ομάδα τον Ιανουάριο του 2015, αυτή τη φορά ως τεχνικός διευθυντής του ποδοσφαιρικού τμήματος, με τον αδελφό του, Άλεξ Κάλας, επιχειρηματία μόνιμα εγκατεστημένο στις Ηνωμένες Πολιτείες της Αμερικής, να γίνεται επικεφαλής του ποδοσφαιρικού τμήματος του Άρη και τον Σίνισα Ντομπρασίνοβιτς στο πόστο του προπονητή. . Το σχήμα αυτό δεν υπήρξε λειτουργικό και λίγο αργότερα ο Καλαϊτζίδης ανέλαβε και το πόστο του προπονητή. . Ωστόσο, το καλοκαίρι του 2015, η αποτυχία του Άρη να πετύχει την άνοδο στη 2η Κατηγορία σηματοδότησε την άρση συνεργασίας του συλλόγου με τα αδέλφια Καλαϊτζίδη.
Απόλλων Πόντου
Το 2016 ο Άλεξ Κάλας ανέλαβε τον Απόλλωνα Πόντου, με προπονητή τον αδελφό του. Στις 29 Μαίου 2023, μετά από το τέλος του επεισοδιακού (29/5) του Απόλλωνα Πόντου με τη Βέροια στο Πολύκαστρο, συνελήφθη ο Δημήτρης Καλαϊτζίδης, καθώς κατηγορήθηκε για ξυλοδαρμό του ενός εκ των φροντιστών της «Βασίλισσας», Σάκη Βούλγαρη. Τελικά καταδικάστηκε σε συνολική ποινή φυλάκισης 12 μηνών. Με την ίδια απόφαση, ο κ. Καλαϊτζίδης θα πρέπει για τα επόμενα δύο χρόνια να δίνει το παρών στο αστυνομικό τμήμα, στους αγώνες μεταξύ του Απόλλωνα Πόντου και της Βέροιας. Ωστόσο, παρότι από τις διατάξεις του νέου αθλητικού νόμου δεν απορρέει δυνατότητα αναστολής, η εισαγγελέας έκανε δεκτό το αίτημα αναβολής εκτέλεσης της ποινής. Η ποινή ήταν 12 μήνες φυλάκιση συνολικά για αθλητικό νόμο (υπό τη μορφή βιαιοπραγίας σε βάρος άλλου) & εξύβριση. Δεν πήρε αναστολή (γιατί δεν το επιτρέπει ο Αθλητικός Νόμος), όμως πήρε 6μηνη αναβολή εκτέλεσης της απόφασης σε βάρος του για λόγους αποδεδειγμένων οικογενειακών και επαγγελματικών αναγκών. Η αναβολή εκτέλεσης της ποινής ισχύει από 01/06/2023 έως 31/12/2023.
Προσωπική ζωή
Ο Καλαϊτζίδης είναι παντρεμένος και πατέρας δύο παιδιών, της Κατερίνας Καλαϊτζίδη και του Γιάννη Καλαϊτζίδη, παίκτη του Απόλλωνα Πόντου.
Επιτεύγματα
Με την ομάδα της Βέροιας μετράει δύο ανόδους στη Super League, τις σεζόν 2006-’07 και 2011-’12, καθώς και μια άνοδο από τη Γ’ στη Β’ Εθνική (2004-’05).
Εξωτερικές πηγές
}}
Κατηγορία:Έλληνες προπονητές ποδοσφαίρου Κατηγορία:Προπονητές ποδοσφαίρου Λεβαδειακού Κατηγορία:Προπονητές ποδοσφαίρου Παναιτωλικού Κατηγορία:Προπονητές ποδοσφαίρου Π.Α.Ε. Βέροιας Κατηγορία:Προπονητές ποδοσφαίρου Δόξας Δράμας Κατηγορία:Προπονητές ποδοσφαίρου Διαγόρα Ρόδου Κατηγορία:Προπονητές ποδοσφαίρου Πανθρακικού Κατηγορία:Προπονητές ποδοσφαίρου Νέας Σαλαμίνας Κατηγορία:Προπονητές ποδοσφαίρου Άρη Θεσσαλονίκης Κατηγορία:Προπονητές ποδοσφαίρου Απόλλων Καλαμαριάς Κατηγορία:Προπονητές Σούπερ Λιγκ Ελλάδας
Ανάκτορο του Λούντβιχσμπουρκ
Το Ανάκτορο του Λούντβιχσμπουρκ (γερμανικά: Schloss Ludwigsburg) είναι ιστορικό κτήριο που βρίσκεται στην πόλη Λούντβιχσμπουρκ της Γερμανίας, 12 χιλιόμετρα βόρεια από το κέντρο της Στουτγάρδης. Είναι ένα από τα μεγαλύτερα μπαρόκ παλάτια της Γερμανίας και διαθέτει έναν μεγάλο κήπο αυτού του ρυθμού.
Ιστορία
Η ανέγερση του ανακτόρου ξεκίνησε στις 17 Μαΐου 1704 από τον Εβεράρδο Λουδοβίκο, δούκα της Βυρτεμβέργης, σε μια εποχή που η αρχιτεκτονική μπαρόκ επικρατούσε στη Γερμανία. Ένα χρόνο αργότερα, η περιοχή ονομάστηκε Λούντβιχσμπουρκ (πύργος του Λουδοβίκου). Στις 17 Αυγούστου 1709, ο δούκας ίδρυσε την πόλη του Λούντβιχσμπουρκ, ακριβώς δίπλα στο παλάτι, αντιγράφοντας την εγγύτητα του Ανακτόρου των Βερσαλλιών με το Παρίσι. Προηγουμένως, δουκικό παλατι ήταν το μικρό και απηρχαιωμένο Παλαιό Ανάκτορο, στην καρδιά της Στουτγάρδης.
Η κατασκευή του ανακτόρου ολοκληρώθηκε το 1733 και από τότε έως το 1918 αποτέλεσε το επίσημο ανάκτορο των δουκών, εκλεκτόρων και βασιλέων της Βυρτεμβέργης. Οι διάδοχοι του Εβεράρδου Λουδοβίκου τροποποίησαν το αρχικό σχέδιο του παλατιού, ειδικά ο δούκας Κάρολος Ευγένιος και ο βασιλιάς Φρειδερίκος, με αποτέλεσμα σήμερα να κυριαρχούν τρία αρχιτεκτονικά στυλ στο κτίριο—το μπαρόκ, το ροκοκό κα το αυτοκρατορικό.
Το 1740 κατασκευάστηκε ένα νέο ανάκτορο στη Στουτγάρδη και πολλοί δούκες και βασιλείς το προτίμησαν για κύρια κατοικία τους. Το Λούντβιχσμπουρκ παρέμεινε επίσης σε χρήση, όμως υπό τον βασιλιά Γουλιέλμο Α' το παλάτι και οι κήποι του παρήκμασαν επειδή ο μονάρχης, αντίθετα με τους προκατόχους του, δεν έδειξε ενδιαφέρον για το Λούντβιχσμπουρκ.
Το κτίριο παρέμεινε ακέραιο κατά τη διάρκεια του Β΄ Παγκοσμίου Πολέμου και τη δεκαετία του 1950 επισκευάστηκε και ανακαινίστηκε. Από το 1953, το ανάκτορο και οι κήποι του είναι ανοιχτοί στο κοινό και φιλοξενούν την έκθεση "Ανθισμένο μπαρόκ" (Blühendes Barock), η οποία προσελκύει χιλιάδες επισκέπτες κάθε χρόνο.
Το θέατρο του παλατιού είναι ένα από τα παλαιότερα στην Ευρώπη και ο μηχανικός εξοπλισμός του είναι ακόμα σε λειτουργία από το 1758.
Εξωτερικοί σύνδεσμοι
Κατηγορία:Ανάκτορα στη Γερμανία Κατηγορία:Βασιλικές κατοικίες στη Γερμανία Λουντβιγκσμπουργκ
Θανάσης Μπέμπης
Ο Θανάσης Μπέμπης (Βοτανικός, Αθήνα, 26 Ιουνίου 1928 - 23 Ιουλίου 2017) ήταν Έλληνας διεθνής ποδοσφαιριστής και προπονητής.
Σε συλλογικό επίπεδο
Ξεκίνησε το άθλημα από τα Πράσινα Πουλιά Πετραλώνων, για να μετακινηθεί στον γειτονικό Ακράτητο και τον Φωστήρα Ταύρου το 1947. Στον Ολυμπιακό Πειραιώς εντάχθηκε την επόμενη χρονιά, με διετή όμως αποκλεισμό από επίσημες αναμετρήσεις εξαιτίας της μη συναίνεσης του αθηναϊκού συλλόγου. Εξαιρουμένης της αγωνιστικής περιόδου 1953-54, όπου διαφωνώντας για οικονομικά ζητήματα με τη διοίκηση επέστρεψε στον Ακράτητο, παρέμεινε στέλεχος των Ερυθρόλευκων έως το 1963. Σε αυτούς, διακρίθηκε από τη θέση του μεσοεπιθετικού και τα τελευταία χρόνια ως καθαρόαιμος παίκτης κέντρου. Συνέχισε μέχρι το 1965 στον Βύζαντα Μεγάρων στη Β΄ Εθνική κατηγορία, κατακτώντας το 1964-65 το πρωτάθλημα. Το 1965-66 αγωνίστηκε ως παίκτης-προπονητής στον Αργοναύτη Πειραιά της Β´ Εθνικής και το 1966 εγκατέλειψε την ενεργό δράση ως ποδοσφαιριστής.
Στην εθνική Ελλάδας
Χρίστηκε 17 φορές διεθνής με την Ανδρών Ελλάδας σημειώνοντας ένα τέρμα. Την πρώτη του εμφάνιση πραγματοποίησε στις 17 Φεβρουαρίου 1950 κατά τον εκτός έδρας αγώνα με την Αίγυπτο, για τα πλαίσια του Κυπέλλου Φιλίας Ανατολικής Μεσογείου, όπου ο τεχνικός Κώστας Νεγρεπόντης τον χρησιμοποίησε ως αλλαγή από το ημίχρονο αντί του Λάμπη Σεραφείδη.
Τίτλοι
Ως ποδοσφαιριστής.
Πέθανε στις 23 Ιουλίου 2017.
Εξωτερικοί σύνδεσμοι
Μπεμπης Μπεμπης Μπεμπης Μ Κατηγορία:Ποδοσφαιριστές Φωστήρα Κατηγορία:Ποδοσφαιριστές Βύζαντα Μεγάρων Κατηγορία:Προπονητές Σούπερ Λιγκ Ελλάδας Κατηγορία:Έλληνες προπονητές ποδοσφαίρου Κατηγορία:Ποδοσφαιριστές στους Μεσογειακούς Αγώνες 1951
Τελέσθας
Στην ελληνική μυθολογία με το όνομα Τελέσθας είναι γνωστός ένας από τους Τρώες που έλαβαν μέρος στον Τρωικό Πόλεμο. Ο Τελέσθας, που ήταν πριγκηπόπουλο, γιος του βασιλιά της Τροίας, του Πριάμου, σκοτώθηκε σε μία μάχη από τον Έλληνα ήρωα Διομήδη.
Πηγές
Τελεσθας
Νομίονας
Στην ελληνική μυθολογία με το όνομα Νομίονας (Νομίων) είναι γνωστός κάποιος άρχοντας από την Καρία, οι δύο γιοι του οποίου, ο Αμφίμαχος και ο Νάστης, έλαβαν μέρος στον Τρωικό Πόλεμο ως αρχηγοί των Καρών, συμμάχων των Τρώων, όπου και σκοτώθηκαν από τον Αχιλλέα. Ο Νομίονας αναφέρεται στην Ιλιάδα του Ομήρου (ραψωδία Β, στίχος 871).
Πηγές
Κατηγορία:Πρόσωπα της ελληνικής μυθολογίας
Διεθνής οργανισμός
Ένας διεθνής οργανισμός είναι ένας οργανισμός με διεθνή συμμετοχή, έκταση ή παρουσία. Υπάρχουν δύο κύριοι τύποι:
Εξωτερικοί σύνδεσμοι
Διεθνης οργανισμος
Τραγωδία του Χέιζελ
right|thumb|335px|Διάγραμμα του Σταδίου και της «εισβολής» των οπαδών.
Η Τραγωδία του Χέιζελ ήταν μια από τις χειρότερες ποδοσφαιρικές τραγωδίες. Συνέβη στις 29 Μαΐου του 1985 στο στάδιο Χέιζελ στις Βρυξέλλες, όπου η Λίβερπουλ και η Γιουβέντους θα αγωνίζονταν σε έναν από τους πλέον ενδιαφέροντες τελικούς για το Κύπελλο Πρωταθλητριών Ομάδων Ευρώπης στο ποδόσφαιρο.
Τα θύματα
Οι εθνικότητες των 39 οπαδών που έχασαν τη ζωή τους ήταν: 32 Ιταλοί οπαδοί της Γιουβέντους, 4 Βέλγοι, 2 Γάλλοι κι ένας Βορειοϊρλανδός.
Αγωνιστικές συνέπειες
Το γεγονός ότι υπαίτιοι της τραγωδίας υπήρξαν οι οπαδοί της αγγλικής ομάδας, οδήγησε την τότε πρωθυπουργό της Αγγλίας Μάργκαρετ Θάτσερ, σε συνεννόηση με την ΟΥΕΦΑ, στην απόφαση να αποκλείσει για 5 χρόνια όλους τους αγγλικούς συλλόγους από τις διοργανώσεις των ευρωπαϊκών κυπέλλων, με εξαίρεση τη Λίβερπουλ, η οποία αποκλείστηκε για 6 χρόνια. Επίσης, μικρότερη τιμωρία επιβλήθηκε και στη Γιουβέντους, η οποία υποχρεώθηκε να δώσει ορισμένους εντός έδρας αγώνες στην επόμενη διοργάνωση του Κυπέλλου Πρωταθλητριών, κεκλεισμένων των θυρών.
Το στάδιο Χέιζελ στη συνέχεια ανακατασκευάστηκε, έγιναν βελτιωτικά έργα που προσέδωσαν τη μέγιστη δυνατή ασφάλεια, ενώ άλλαξε και η ονομασία του (ονομάζεται πλέον Στάδιο Βασιλιάς Μπωντουέν). Έντεκα χρόνια μετά την τραγωδία, το 1996, η ΟΥΕΦΑ διοργάνωσε σ' αυτό το στάδιο τον τελικό του Κυπέλλου Κυπελλούχων.
Εξωτερικοί σύνδεσμοι
Heyselstadion
Νίκος Σκιαθίτης
Βιογραφικό
Ο Νίκος Σκιαθίτης γεννήθηκε στις 11 Σεπτεμβρίου 1981 στο Βόλο και κατάγεται από το Λουτράκι Σκοπέλου, όπου υπάρχει μαρμάρινη επιγραφή με το όνομά του. Έχει ύψος 1.83μ. και είναι απόφοιτος των ΤΕΕ.
Διακρίσεις
Σίγουρα η πιο σημαντική διάκριση και για τον ίδιο τον Νίκο όσο και για την ελληνική κωπηλασία ήταν η παρουσία τους με τον Βασίλη Πολύμερο και η τρίτη θέση στην Ολυμπιάδα της Αθήνας. Νωρίτερα το 2001, στη Λουκέρνη, ο Νίκος στο τετραπλό σκιφ ελαφρών βαρών με τους Παναγιώτη Μηλιώτη, Βασίλη Πολύμερο, Γιάννη Κουρκουρίκη κατακτά τη δεύτερη θέση στο Παγκόσμιο. Το 2006 αποφασίζει να αποχωρήσει από την Εθνική Ομάδα ενώ το 2007 επιστρέφει αυτή τη φορά από άλλο πόστο στα εθνικά κλιμάκια.
Παρακάτω εμφανίζονται οι πιο σημαντικές επιτυχίες, χρονολογικά, του Νίκου Σκιαθίτη, στο άθλημα της κωπηλασίας.
Παραπομπές
Κατηγορία:Έλληνες Ολυμπιονίκες Κατηγορία:Έλληνες αθλητές της κωπηλασίας Κατηγορία:Αθλητές στους Μεσογειακούς Αγώνες 2005
Νασιονάλ Ατλέτικο Κλούμπε
Η Νασιονάλ Ατλέτικο Κλούμπε είναι μια βραζιλιάνικη, ποδοσφαιρική ομάδα από την πόλη Σάο Πάολο. Ιδρύθηκε στις 16 Φεβρουαρίου 1919. Έδρα της ομάδας είναι το Estádio Nicolau Alayon, χωρητικότητας 9650 θεατών. Το 1995 συμμετείχε στην Campeonato Brasileiro Série C όπως και το 1998.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1919 Κατηγορία:Νασιονάλ Ατλέτικο Κλούμπε Κατηγορία:Ποδοσφαιρικές ομάδες Βραζιλίας
Οδίος
Στην ελληνική μυθολογία με το όνομα Οδίος είναι γνωστά τα παρακάτω δύο διαφορετικά πρόσωπα:
Σημείωση
Οδιος
Γεωγραφία της Σλοβακίας
Η Γεωγραφία της Σλοβακίας περιλαμβάνει την θέση της στον παγκόσμιο χάρτη, περιγραφή του ανάγλυφου του εδάφους και των χαρακτηριστικών της επιφάνειάς του, όπως πηγές, κρατήρες, ποταμούς και σπήλαια, περιγραφή του κλίματος και αναφορά περιβαλλοντικών ζητημάτων.
Τοποθεσία και περιοχή
μικρογραφία| Η γεωγραφική τοποθεσία της Σλοβακικής Δημοκρατίας Η Σλοβακία είναι μια ηπειρωτική χώρα που βρίσκεται στην κεντρική Ευρώπη στο βόρειο και ανατολικό ημισφαίριο. Η γωνιώδης απόσταση μεταξύ του άκρου ανατολικού και του άκρου δυτικού σημείου, ίση με 5 ° 44', καλύπτεται από τον Ήλιο στο πέρασμα του από τη Γη σε 23 λεπτά.
Έκταση
Η Σλοβακία έχει έκταση 49.035 τ.χλμ., και βρίσκεται στην 27η θέση στην Ευρώπη και στην 126η παγκόσμια. Είναι σχεδόν ίση με τη Βοσνία και Ερζεγοβίνη και την Εσθονία. Από τη συνολική έκταση, η γεωργική γη είναι το 49% που αναλογεί σε 24.016,93 τ.χλμ. (με αρόσιμη γη: 14 131,29 τ.χλμ.), οι δασικές εκτάσεις είναι το 41% που αναλογεί σε 20.153,68τ.χλμ. και οι λοιποί τύποι εδάφους είναι το 10% που ισοδυναμεί με 4.860,7τ.χλμ.
Εθνικά σύνορα
Η Σλοβακία συνορεύει με 5 κράτη: στο βορρά με την Πολωνία, στην ανατολή με την Ουκρανία, στο νότο με την Ουγγαρία και στη δύση με την Αυστρία και την Τσεχική Δημοκρατία. Το συνολικό μήκος της συνοριακής γραμμής είναι 1.652,2 χλμ., με μεγάλο ποσοστό της (77%) να σχηματίζεται από φυσικά όρια, όπως οι κορυφογραμμές βουνών ( Λευκά Καρπάθια, Γιαβορνίκη, Κισούτσκε Μπεσκιντί και Οράβα Μπεσκιντί, Όρη Τάτρα, Νίζκε Μπεσκιντί ) και ποτάμια ( Μοράβας, Δούναβης, Ιπέλ και Τίσα ). Το υψηλότερο σημείο των εθνικών συνόρων βρίσκεται στην κορυφή του όρους Ρυσύ, σε υψόμετρο 2.499,6 μέτρα από το επίπεδο της θάλασσας. μικρογραφία|Τοπογραφικός χάρτης της Σλοβακίας
Τα τριπλά σύνορα είναι 5:
Επιφάνεια
μικρογραφία|To [[Γκερλαχόφσκι στιτ, η υψηλότερη κορυφή στη Σλοβακία]] εναλλ.=|μικρογραφία|Το χαμηλότερο σημείο της χώρας: η κατάθλιψη στο Κλιν αντ Μποντρόγκομ (94 μ.) Η επιφάνεια της Σλοβακίας χαρακτηρίζεται από μεγάλη ποικιλότητα και πληθώρα γεωγραφικών τύπων. Από τις πεδινές περιοχές του νότου, η χώρα διέρχεται από μια σειρά λόφων και υψιπέδων ως τα όρη του βορρά. Ωστόσο, το ανάγλυφο της χώρας είναι στο μεγαλύτερο μέρος της μέτρια κυματιστό, οπότε το μέσο υψόμετρο φτάνει τα 392 μ.
Διάκριση με βάση το ύψος
Πεδιάδες (υψόμετρο 0 - 30 μ.) που βρίσκονται κυρίως στις νότιες περιοχές κατά μήκος των ποταμών ( Δούναβης, Μοράβας, Βαχ, Νίτρα, Μποντρόγκ ). Καταλαμβάνουν το 22,4 % της επικράτειας της Σλοβακίας.
Λόφοι (υψόμετρο 30 - 150 μ.) με ελαφρώς κυματιστό ανάγλυφο καταλαμβάνουν το 18,4 % της επιφάνειας, συνήθως με υψόμετρο 150 - 700 μ. Πρόκειται κυρίως για τους Δουνάβειους και τους ανατολικούς σλοβακικούς λόφους.
Υψίπεδα (υψόμετρο 150 - 300 μ.) καταλαμβάνουν το μεγαλύτερο μέρος της επιφάνειας με ποσοστό 37,9 %. Τα χαμηλότερα υψίπεδα βρίσκονται στα περιθωριακά τμήματα των Καρπαθίων με υψόμετρα 300 - 500 μ., και τα υψηλότερα υψίπεδα καταλαμβάνονται κυρίως από ψηλά και απόκρημνα όρη.
Πρόποδες (υψόμετρο 300 - 640 μ.) Χαρακτηρίζονται από τραχέα ανάγλυφα εδάφους και καταλαμβάνουν το 19,6 % της επικράτειας της Σλοβακίας. Οι χαμηλότερες ορεινές περιοχές περιλαμβάνουν φλύσχεις και ηφαιστειακά βουνά και αποτελούν το 14,8%.
Υψηλές οροσειρές (υψόμετρο μεγαλύτερο των 640 μ.) που χαρακτηρίζονται από εξαιρετικά τραχιά ανάγλυφα με κορυφές που ξεπερνούν σε ύψος τα 1.500 μ. (ίσως φτάνουν και τα 2.000 μ.). Η επιφάνεια είναι διαμορφωμένη από τη δράση παγετώνων, με συχνή εμφάνιση παγετωδών λιμνών και λεκανοπεδίων. Καταλαμβάνουν το 1,7 % της Σλοβακικής επικράτειας και περιλαμβάνουν τα Χαμηλά και τα Υψηλά Τάτρα και μέρη των Μικρή Κρίβανσκα και Μεγάλη Φάτρα, Μεγάλο Τσοχ και Μπάμπια χόρα.
=== Γεωμορφολογική διάκριση === μικρογραφία|Βασική γεωμορφολογική διαίρεση της Σλοβακίας
Η Σλοβακία είναι αντιπροσωπευτική του Αλπικού-Ιμαλαϊκού συστήματος που περιλαμβάνει:
Τα 2/3 περίπου της επικράτειας καλύπτονται από τα Καρπάθια, με μεγαλύτερα τα Δυτικά Καρπάθια. Τα Δυτικά Καρπάθια συνορεύουν με τα Ανατολικά στις επικράτειες της Σλοβακίας και της Πολωνίας μέσω του Κουρόβσκε σέντλο στα όρη Λουμπόβνα κοντά στο Μπαρντέγιοβ.
Γεωλογική Δομή
δεξιά|μικρογραφία|Τεκτονικός χάρτης της Σλοβακίας Το μεγαλύτερο μέρος της Σλοβακικής επικράτειας καταλαμβάνεται από τα Δυτικά Καρπάθια, μια οροσειρά με ξεχωριστή δομή νάππας, που αποτελεί μέρος του αλπικού-ιμαλαϊκού συστήματος. Τα εξωτερικά δυτικά Καρπάθια (που βρίσκονται στην εξωτερική - βόρεια πλευρά του Καρπαθίου τόξου) πτυχώθηκαν στο τέλος της Παλαιόγενούς και στη Νεογενή περίοδο, σχηματίζοντας τη ζώνη φλύσχης. Η γεωλογικά περίπλοκη απόκρημνη ζώνη σχηματίζει το εξωτερικό σύνορο των κεντρικών Δυτικών Καρπαθίων, και περιλαμβάνει τις περιοχές Φάτρα-Τάτρα, Βέπορ και Γκέμερ. Στα εσωτερικά Δυτικά Καρπάθια σχηματίστηκε η ζώνη Μελιάτα (Σλάνσκι) που βρίσκεται στο νοτιότερο μέρος της Σλοβακίας.
Οι ορογενετικές μεταβολές επηρέασαν τα Δυτικά Καρπάθια κατά την Ύστερη Ιουράσια, τη Μεσαία Κρητιδική και τη Μειόκαινη περίοδο. Μετά το πέρας των κύριων ορογενετικών διεργασιών των αλπικών πτυχώσεων, εμφανίστηκαν ρήγματα κατά την παλαιογενή και τη νεογενή περίοδο, που οδήγησαν στον σχηματισμό των παλαιογενών και νεογενών λεκανών. Στην κεντρική και την ανατολική Σλοβακία σχηματίστηκαν ηφαιστειογενή πετρώματα, και από την αρχή της τεταρτογενούς περιόδου η ηφαιστειότητα σταδιακά εξασθένησε. Κατά τη διάρκεια της παγετώδους περιόδου σχηματίστηκαν ορεινοί παγετώνες. Από τα τέλη του 3ου αιώνα, εμφανίστηκαν τα σημάδια διάβρωσης και μεταφοράς από την επίδραση των ανέμων και των ποταμών όπως τα γνωρίζουμε σήμερα.
Μεταλλεύματα
δεξιά|μικρογραφία|Φυσικοί πόροι στη Σλοβακία. δεξιά|μικρογραφία|Στη Σλοβακία εξορύσσονται μεγάλες ποσότητες [[Μαγνησίτης|μαγνησίτη.]] Η εξόρυξη μεταλλευμάτων και τα λατομεία είναι θεμελιώδη για την μεταλλουργεία, τις χημικές και κατασκευαστικές βιομηχανίες, με σημαντική επιρροή σε όλες γενικά τις βιομηχανίες. Το 2009 η παραγωγή τους ανήλθε στα € 329,59 εκατ., που αντιστοιχούσε στο 0,52% του ΑΕΠ. Από τους φυσικούς ενεργειακούς πόρους, εξορύσσονται πετρέλαιο, φυσικό αέριο και φαιάνθρακας. Η εξόρυξη πετρελαίου καλύπτει μόνο το ~1% και η εξόρυξη φυσικού αερίου το ~3% της εγχώριας κατανάλωσης. Η εξόρυξη φαιάνθρακα αντιπροσωπεύει το 80% της εγχώριας κατανάλωσης. Άλλες ενεργειακές πρώτες ύλες, όπως ο ανθρακίτης, ο ασφαλτούχος σχιστόλιθος και τα μη ενεργειακά αέρια, δεν είναι προσοδοφόρα με τις τρέχουσες τιμές. Αποθέσεις ουρανίου με οικονομικό ενδιαφέρον βρίσκονται σε κοιτάσματα, όπως στο κοίτασμα Košice-Jahodná, αλλά δεν έχουν ακόμη εξορυχθεί. Από τα ορυκτά, μόνο τα σιδηρομεταλλεύματα (σιδηρίτης) εξορύσσονταν στη Σλοβακία μέχρι το 2008, καλύπτοντας το 11% της εγχώριας κατανάλωσης μαζί με τα μεταλλεύματα αντιμονίου.
Η χώρα διαθέτει σημαντικά κοιτάσματα βιομηχανικών ορυκτών, με σημαντικότερο το μαγνησίτη που είναι εξαγόμενο αγαθό και αντιπροσωπεύει το ~6% της παγκόσμιας παραγωγής. Επίσης περλίτη, ζεόλιθο και τάλκη. Βαρύτη, μπεντονίτη, καολίνη (καλύπτει το ~26% της εγχώριας κατανάλωσης), κεραμικές άργιλους, τετηγμένο βασάλτη, δολομίτη, ασβεστόλιθο, αλίτη (καλύπτει το ~20% της εγχώριας κατανάλωσης), ανυδρίτη ( καλύπτει το ~45% της εγχώριας κατανάλωσης), άστριους, άμμους χαλαζία και πληθώρα άλλων. Στο παρελθόν, η χώρα ήταν σημαντικός παραγωγός χρυσού, αργύρου, χαλκού και άλλων μεταλλευμάτων.
Ειδικοί τύποι ανάγλυφου εδάφους
μικρογραφία|Το στόμιο του φαραγγιού του Ζάντιελ
Χλωρίδα
Η βλάστηση διαφέρει ανά υψόμετρο και γεωγραφική θέση. Οι ριζικές κλιματικές μεταβολές της τεταρτογενούς περιόδου είχαν σημαντικό αντίκτυπο στη φυτική σύσταση, και με την σταδιακή αύξηση της θερμοκρασίας ευνοήθηκε η θερμόφιλη χλωρίδα. Επί του παρόντος, το ήπιο κλίμα και το υπέδαφος δύνανται να φιλοξενήσουν αρκετούς διαφορετικούς βιότοπους σε σχετικά μικρή έκταση. Κυρίαρχα είναι τα φυλλοβόλα και τα είδη μικτών δασών της εύκρατης ζώνης, τα καρπαθιακά ορεινά είδη και τα θερμόφιλα πεδινά φυτά. Μολονότι η Σλοβακική φύση έχει υποστεί μεγάλο αριθμό ανθρώπινων παρεμβάσεων, υπάρχουν φυτά που προστατεύτηκαν.
Οι δασικές εκτάσεις καλύπτουν σήμερα το 44,3% του εδάφους της χώρας (2,17 εκατομμύρια εκτάρια), εκ των οποίων το 60% είναι φυλλοβόλα και το 40% κωνοφόρα. Κοινά δέντρα είναι η οξιά, η ερυθρελάτη και η βελανιδιά. Με αύξηση του υψομέτρου αλλάζει η σύσταση της βλάστησης.
Υψομετρικά επίπεδα
μικρογραφία|Μετάβαση από δασος με ερυθρελάτες σε δάσος βουνόπευκων
Ενδημικότητα
μικρογραφία|Σλοβακικές Πουλσατίλες (Pulsatilla slavica), ενδημικό είδος Το ιδιαίτερο Σλοβακικό φυσικό περιβάλλον προσφέρει τις ιδανικές συνθήκες για 40 ενδημικά είδη, στα οποία περιλαμβάνονται τα: Cyclamen fatrense, Daphne arbuscula, Pulsatilla slavica, Ρ. Subslavica, Saxifraga wahlenbergii, Soldanella carpatica, Thlaspi jankae και ερύσιμα του Wahlenbergs.
Καλλιεργήσιμα είδη
Οι πεδινές και ορεινές περιοχές με εύφορο έδαφος είναι κατάλληλες για την καλλιέργεια πιο απαιτητικών θερμοφιλικών ειδών, όπως τα ζαχαρότευτλα, οι ηλίανθοι και οι ραίβες (Brassica rapa subsp. oleifera). Στις ήπιες κλιματικά λεκάνες καλλιεργούνται σιτάρι, σίκαλη, βρώμη, κριθή (hordeum), αραβόσιτος, και πατάτες στα μεγαλύτερα υψόμετρα.
Πανίδα
δεξιά|μικρογραφία|[[Μαρμότα η μαρμότα|Αλπική μαρμότα]]
Χερσαία ζώα
Στους Σλοβακικούς οικότοπους ζουν ευρωπαϊκοί λαγοί, φασιανοί (Phasianus colchicus), αλεπούδες, αγριόχοιροι, κόκκινα ελάφια, ζαρκάδια, λύγκες, λύκοι και καφέ αρκούδες. Στα μεγαλύτερα υψόμετρα με πευκώδη φυτά, βρίσκονται τα τατρικά σαμούα (Rupicapra rupicapra tatrica) και οι αλπικές μαρμότες. Στα πτηνά περιλαμβάνονται οι ευρασιατικοί μπούφοι, οι αγριόκουρκοι, οι μαυροπελαργοί και οι χρυσαετοί.
Υδρόβια ζώα
μικρογραφία|Μία Δουνάβεια πλημμυρική περιοχή που αναγνωρίστηκε ως προστατευόμενο τοπίο το 1993 Στο δίκτυο ποταμών, με τις δεξαμενές νερού και τους φυσικούς υγροβιότοπους ζει μια μεγάλη ποικιλία ψαριών, αμφιβίων και πτηνών, με συμπεριλαμβανόμενα: γουλιανούς, γριβάδια, πέστροφες, έσοξ, σολομοί του Δούναβη, αλλά και καραβίδες, βάτραχοι και χελώνια. Στα ορεινά ρέματα βρίσκονται κιτρινομπομπίνες, ορεινές και κοινές σαλαμάνδρες, καρπαθικοί τρίτονες (Lissotriton montandoni), σταχτοσουσουράδες, αλκυόνες, λευκοσουσουράδες, ευρωπαϊκές ενυδρίδες, μοσχοπόντικες και νερόφιδα.
Τα υδατικά περιβάλλοντα είναι ιδανικές συνθήκες για να χτίσουν τις φωλιές τους ορισμένα μεγάλα είδη πουλιών, όπως οι φαλαρίδες, οι πρασινοκέφαλες πάπιες, οι σαρσέλα, οι σταχτόχηνες, οι ερωδιοί, οι λευκοπελαργοί και οι βουβόκυκνοι. Στις θερμότερες πεδινές περιοχές ζει η στικτή νεροχελώνα.
Οικόσιτα ζώα
Λιγότερο στις πόλεις, και κυρίως στις αγροτικές περιοχές, προτιμώνται οι γάτες και τα σκυλιά για ζώα συντροφιάς. Στα χωριά, συνηθίζεται να εκτρέφονται όρνιθες, πάπιες, χήνες, γαλοπούλες και κουνέλια, και λιγότερο συχνά οικόσιτοι χοίροι, πρόβατα, βοοειδή, κατσίκες και μέλισσες.
Ενδημικά είδη
Υπάρχουν 769 ενδημικά της Σλοβακίας είδη ζώων που προστατεύονται. Περιλαμβάνονται οι φατρικοί γυμνοσάλιαγκες, τα έντομα ζύγαινες (vretienka), οι τατρικές μαρμότες και τα τατρικά σαμούα. Αυστηρά προστατευόμενα είδη που απειλούνται με εξαφάνιση, είναι οι αγριόγαλοι, οι χρυσαετοί, οι ευρασιατικοί λύγκες και οι ευρωπαϊκοί βίσονες.
Προστασία της φύσης
μικρογραφία|Το όρος Βέλκι Ροζουτέκ στο Εθνικό Πάρκο της Μαλα Φάτρα Η Σλοβακική φύση με τα ανάγλυφα του εδάφους, τα ορεινά τοπία και τις διατηρημένες σπάνιες περιοχές των Καρπαθίων προστατεύεται. Διαθέτει 9 εθνικά πάρκα και 15 προστατευόμενες περιοχές που καλύπτουν το 22,8% της επικράτειας. Το μεγαλύτερο και παλαιότερο εθνικό πάρκο είναι τα Όρη Τάτρα με έκταση 738 τ.χλμ. από το 1949, και η Οροσειρά Στιαβνίτσε με έκταση 776,3 τ.χλμ. που είναι προστατευόμενο μνημείο φυσικής κληρονομιάς από το 1979. Τα πρώτα αρχεία για την προστασία της φύσης ήταν του 1234 και του 1250 και αφορούσαν την προστασία του ευρωπαϊκού βίσονα. Το πάρκο Κβετνίτσα στην κοιλάδα Βελίκα έγινε η πρώτη προστατευόμενη περιοχή το 1876, και η Πέτρινη Θάλασσα κοντά στο χωριό Βύχνε έγινε το πρώτο αναγνωρισμένο μνημείο φυσικής κληρονομιάς το 1923. Οι πρώτες περιοχές που χαρακτηρίστηκαν ως φυσικά αποθέματα ήταν το 1895 το Πόνικα ντουμπράβα και το Πρίμποι. Συνολικά, στη Σλοβακία έχουν δηλωθεί 1082 προστατευόμενες περιοχές μικρής κλίμακας, 382 περιοχές κοινοτικής σημασίας και 38 προστατευόμενες περιοχές πτηνών. Η συνολική έκταση των προστατευόμενων περιοχών (2ος - 5ος βαθμός προστασίας στη Σλοβακία ανέρχεται σε 1.144.750,333 εκτάρια, που αντιπροσωπεύει το 23,3% της επικράτειας.
=== Κατηγοριοποίηση προστασίας της φύσης === Στη Σλοβακική επικράτεια εφαρμόζεται σύστημα προστασίας 5 επιπέδων:
Natura 2000
Η προστασία των φυσικών οικοτόπων, της άγριας πανίδας και χλωρίδας στην Ευρωπαϊκή Ένωση διέπεται από την Οδηγία των Οικοτόπων (92/43/ΕΟΚ). Το Σλοβακικό Υπουργείο Περιβάλλοντος εκδίδει έναν εθνικό κατάλογο με περιοχές ευρωπαϊκής σημασίας, τον οποίο διατηρεί ενημερωμένο. Αυτές οι περιοχές σχηματίζουν το οικολογικό δίκτυο προστατευόμενων περιοχών Natura 2000. Το σύστημα βασίζεται στην Οδηγία για τα πουλιά (79/409/ΕΟΚ) και την Οδηγία των Οικοτόπων (92/43/ΕΟΚ) και οι περιοχές ενδιαφέροντος αναφέρονται στον εθνικό κατάλογο των προτεινόμενων ζωνών προστατευόμενων πτηνών και στον εθνικό κατάλογο των προτεινόμενων περιοχών κοινοτικής σημασίας.
Προστατευόμενα μνημεία της UNESCO
μικρογραφία|Σπήλαιο της Ντομίτσα Στον Κατάλογο με Μνημεία Παγκόσμιας Κληρονομιάς της ΟΥΝΕΣΚΟ έχουν συμπεριληθεί αρκετές Σλοβακικές περιοχές με φυσικά κριτήρια:
Υγροβιότοποι
Στη Σλοβακική επικράτεια υπάρχουν 14 υγροβιότοποι διεθνούς σημασίας που είναι καταχωρημένοι στον κατάλογο της σύμβασης Ραμσάρ. Η Σλοβακική Δημοκρατιά υπέγραψε τη Σύμβαση την 2η Ιουλίου 1990, και από την 1η Ιανουαρίου 1993, πληρεί τις υποχρεώσεις της ως ανεξάρτητο κράτος μέλος. Στη χώρα υπάρχουν αρκετές καλά διατηρημένες βιόσφαιρες για είδη που μεταναστεύουν και αναπαράγονται. Το Κέντρο Χαρτογράφησης Υγροβιότοπων έχει συμπεριλάβει 22 διεθνούς, 72 εθνικής, 467 περιφερειακής και 1.050 τοπικής σημασίας υγροβιότοπους.
Στον κατάλογο με τους Σλοβακικούς υγροβιότοπους περιλαμβάνονται επί του παρόντος οι Λίμνες Σενιάνσκε, το Έλος Παρίζσκυ, το φυσικό απόθεμα του Σουρ, οι Δουνάβειες πλημμυρικές περιοχές, το εθνικό πάρκο Τσιτσόβσκε, ο ποταμός Λατόριτσα, το Νίβα Μοράβη, το αλλουβιανό Ρουντάβυ, οι υγρότοποι Τούρκα, ο ποταμός Ιπέλ, οι υγρότοποι της λεκάνης Οράβσκα, ο ποταμός Οράβα με τους παραπόταμούς του, το Σπήλαιο Ντομίτσα, το Σπήλαιο Μπαράντλα, ο αλλουβιανός Τίσα και τα Σπήλαια της κοιλάδας Ντεμανόβσκα.
Κλίμα
μικρογραφία|Συνολική οριζόντια ακτινοβολία μικρογραφία|Οι κορυφές των Τάτρα που βρίσκονται πάνω από τα σύννεφα έχουν περίπου 2000 ώρες ηλιοφάνειας Η Σλοβακία βρίσκεται σε μια μέτρια κλιματική ζώνη με τακτική εναλλαγή των τεσσάρων εποχών. Η απόσταση από τον Ατλαντικό Ωκεανό και τη Μεσόγειο καθιστά το κλίμα μεταβατικό μεταξύ ωκεάνιου και ηπειρωτικού, και ο καιρός είναι ευμετάβλητος. Η ωκεάνια επίδραση εκδηλώνεται περισσότερο στα δυτικά της χώρας με υγρές ωκεάνιες αέριες μάζες, βροχοπτώσεις και χαμηλές θερμοκρασίες. Τα ανατολικά επηρεάζονται από την κατάβαση αραιών αέριων μαζών ηπειρωτικής προέλευσης, που αυξάνουν τη θερμοκρασία το καλοκαίρι και τη μειώνουν σημαντικά το χειμώνα. Στην ανατολική-δυτική κατεύθυνση είναι ορατές αυτές οι διαφορές, αλλά λόγω της εγγύτητας σε θάλασσες (μέγιστη απόσταση ~680 χλμ.) οι ηπειρωτικές κλιματολογικές εκδηλώσεις είναι ασήμαντες. Χαρακτηριστικά είναι τα ζεστά και σχετικά ξηρά καλοκαίρια και οι κρύοι, ήπιοι χειμώνες με μέσες θερμοκρασίες από 0 °C τον Ιανουάριο έως 21 °C τον Ιούλιο και τον Αύγουστο. Η μέση ετήσια θερμοκρασία κυμαίνεται από 6 °C στο βορρά (με την χαμηλότερη ίση με -3,7 °C στην κορυφή Λομνίκυ ) έως ~10,4 °C κοντά στο Στούροβα στις πεδιάδες του Δούναβη. Οι ποσότητες βροχοπτώσεων κυμαίνονται από 500 χλστ. στα πεδινά ως και 2000 χλστ. στα Τάτρα. Η διάρκεια της ηλιοφάνειας κυμαίνεται από 1.052 ώρες στο Τρστενά σε εως και 2.190 ώρες στο Χουρμπάνοβο.
Το ανάγλυφο του εδάφους και το υψόμετρο επηρεάζουν τον καιρό των επιμέρους περιοχών. Γενικά, η χώρα διακρίνεται σε τρεις κλιματικές περιοχές:
Θερμοκρασία
μικρογραφία|Κλιματοδιάγραμμα του Χουρμπάνοβο μικρογραφία|Το ορεινό καταφύγιο Ζβοζνίκα χατά έχει 2.130 [[Χιλιοστόμετρο|χλστ. βροχοπτώσεων ετήσια.]] Μακροπρόθεσμα, ο Ιούλιος είναι ο θερμότερος μήνας κατά τον οποίο οι μέσες θερμοκρασίες φτάνουν τους 20 °C στις πιο ζεστές περιοχές και τους 4 °C στα Τάτρα. Η μέγιστη θερμοκρασία των 40,3 °C μετρήθηκε την 20η Ιουλίου 2007 στο Χουρμπάνοβο, όπου η μέγιστη μέση ετήσια θερμοκρασία των 12,1 °C καταγράφηκε το 2000. Οι θερινές μέρες (με θερμοκρασίες άνω των 25 ° C) φτάνουν τις 70 στα πεδινά, και οι τροπικές μέρες (με ημερήσιες κορυφές άνω των 30 °C) φτάνουν τις 15 - 20 στις πιο ζεστές περιοχές. Στα υψόμετρα άνω των 1.500 μ. οι θερινές ημέρες σπανίζουν. Η χαμηλότερη θερμοκρασία στη Σλοβακία των -41 °C καταγράφηκε την 11η Φεβρουαρίου 1929 στο Πστρους κοντά στο Ζβόλεν. Η μέση θερμοκρασία κυμαίνεται από -1 °C τον Ιανουάριο στις Δουνάβειες πεδιάδες ως -11 ° C στις υψηλότερες κορυφές των Τάτρα. Οι παγετώδεις ημέρες φτάνουν τις 70 στις Δουνάβειες πεδιάδες, τις 160 στο Πόπραντ και τις 280 στην κορυφή Λομνίκυ. Οι παγωμένες ημέρες (όταν η θερμοκρασία δεν ξεπερνά τους 0 °C) είναι κατά μέσο όρο 30 - 40 στα πεδινά και 190 στις κορυφές των Τάτρα και οι αρκτικές ημέρες (με θερμοκρασίες που δεν ξεπερνούν τους -10 °C) είναι μόνο 1,4 στα πεδινά και φτάνουν τις 30 στην κορυφή Λομνίκυ.
Βροχοπτώσεις
Οι λιγότερες βροχοπτώσεις παρατηρούνται στις πεδιάδες του Δούναβη στην Γκαλάντα (ετήσιος μέσος όρος 483 χλστ.), και οι περισσότερες στα ψηλά βουνά όπου φτάνουν τα 2.000 χλστ. ( στο ορεινό καταφύγιο Ζβοζνίκα χατά στα Υψηλά Τάτρα φτάνουν τα 2.130 χλστ.). Η υψηλότερη ημερήσια βροχόπτωση ίση με 231,9 χλστ. καταγράφηκε την 13η Ιουλίου 1957 στο Σάλκε, ενώ η χαμηλότερη ετήσια συνολική ποσότητα βροχοπτώσεων ίση με 262 χλστ. καταγράφηκε το 2011 στο Μαλέ Κοσίχ. Οι χιονοπτώσεις ισοδυναμούν με το ~20% των ετήσιων συνολικών βροχοπτώσεων (με αυξανόμενο υψόμετρο το ποσοστό αυξάνεται φτάνοντας έως και το 70% στις κορυφές των Τάτρα) και η χιονοκάλυψη διαρκεί από 40 ημέρες στις πεδιάδες του Δούναβη έως και πάνω από 200 ημέρες στα υψηλότερα Τάτρα.
Ύδατα
αριστερά|μικρογραφία|Χάρτης των σημαντικότερων ευρωπαϊκών λεκανών απορροής ποταμών μικρογραφία|Ο Δούναβης στη Μπρατισλάβα Στη Σλοβακία υπάρχουν οι πηγές πολλών ποταμών. Οι παροχές τους κορυφώνονται τον Μάρτιο και τον Απρίλιο με το λιώσιμο των χιονιών, ελαχιστοποιούνται το καλοκαίρι και αυξάνονται εκ νέου με τις φθινοπωρινές καταιγίδες και τις έντονες βροχοπτώσεις. Ο Δούναβης έχει μεγαλύτερη παροχή το καλοκαίρι, όταν λιώνουν οι πάγοι και τα χιόνια των υψηλότερων Άλπεων. Ο Δούναβης απορρέει στη Μαύρη Θάλασσα, αποστραγγίζοντας το 96% της επικράτειας, μέσω των παραπόταμων Μοράβας, Βαχ, Χρον και Ιπέλ. Οι ποταμοί Σλανά, Μποντβά, Χορνάντ και Μποντρόγκ συμβάλλονται με το Δούναβη μέσω του ποταμού Τίσα. Το 4% της επικράτειας αποστραγγίζεται από τον ποταμό Πόπραντ και ορισμένους παραποτάμους του Δούναβη μέσω του Βιστούλα απορρέοντας στη Βαλτική Θάλασσα.
Ποταμοί
Ο ποταμός Βαχ έχει μήκος 403 χλμ., παροχή 1963 κ.μ./ δευ. και απορρέει σε λεκάνη απορροής εμβαδού 19.728 τ.χλμ. μέσω πληθώρας υδατικών δρόμων. Ένα σύστημα υδραυλικών έργων με 22 φράγματα και υδροηλεκτρικά εργοστάσια αξιοποιούν τον ποταμό παράγοντας ~ 2.000 GWh ηλεκτρικής ενέργειας ετησίως. Άλλες ενδεικτικές λεκάνες απορροής είναι του ποταμού Μποντρόγκ (7.216,6 τ.χλμ.), του Χρον (5.464.5 τ.χλμ.) και του Νίτρα (5.140,6 τ.χλμ.). Όσον αφορά το μήκος, σημαντικοί είναι οι ποταμοί Μοράβας (329 χλμ., εκ των οποίων τα 114χλμ. στη Σλοβακική επικράτεια), Χρον (298 χλμ.), Ιπέλ (232,5 χλμ.), Νίτρα (196,7 χλμ.) και Χορνάντ (193 χλμ.), με μεγαλύτερες παροχές του Μοράβα (120 κ.μ./ δευ.), του Μποντρόγκ (115 κ.μ./ δευ.) και του Χρον (56 κ.μ./ δευ.). Ενδιαφέρουσα είναι η ροή του Μικρού Δούναβη (στο παρελθόν ήταν η κύρια κοίτη του ποταμού), που στη Μπρατισλάβα χωρίζεται από το κύριο ρεύμα σχηματίζοντας το μεγαλύτερο ποτάμιο νησί της Ευρώπης, το Νησί της Σίκαλης (1.900 τ.χλμ.).
Υδατικά σώματα
μικρογραφία|Η μικρή ορεινή λίμνη Βελικέ στα Υψηλά Τάτρα μικρογραφία|Η τεχνητή λίμνη Λιπτόβσκα Μάρα Στα Σλοβακικά υδάτινα σώματα περιλαμβάνονται οι φυσικές λίμνες, οι παγετώδεις λίμνες, οι τεχνητές λίμνες και οι λιμνούλες. Από τις φυσικές λίμνες, η μεγαλύτερη είναι η Τάζβα, με έκταση 27,36 εκτάρια (0,27 τ.χλμ.), ενώ οι μεγαλύτερες τατρικές λίμνες είναι η Βελκέ Χίνκοβο ( 20,08 εκτάρια) και η Στρμπσκέ πλέσο (19,76 εκτάρια). Στα παγωμένα βουνά Τάτρα υπάρχουν πάνω από 200 παγετώδεις λίμνες. Η λίμνη Μπαράνιε πλιέσκο που βρίσκεται σε υψόμετρο 2.207 μ. στην Μικρή Κρύα Κοιλάδα (Σλοβακικά: Malá Studená dolina) είναι ασταθής, ενώ κάπως χαμηλότερα, σε υψόμετρο 2.192 μ., στην ίδια κοιλάδα βρίσκεται η ακίνητη Γαλάζια Λίμνη.
Εδαφικό νερό
Οι πηγές μεταλλικών νερών (υπάρχουν 1.470 στη Σλοβακία) εμφανίζονται κυρίως σε περιοχές τεκτονικών ρηγμάτων και μετα-ηφαιστειακής ενεργότητας, όπως των περιοχών Λίπτοβ, Σπις, Τούρτσι και Ποχρόνι. Στη Σλοβακική επικράτεια υπάρχουν 123 αποθέματα γεωθερμικών υδάτων, ιδιαίτερα στα Δουνάβεια πεδινά όπου η θερμότερη πηγή, η Βέλκι Μέντερ, αναβλύζει νερό θερμοκρασίας 94 °C.
Τα θεραπευτικά αποτελέσματα των ιαματικών πηγών οδήγησαν στην ίδρυση πολλών θέρετρων σπα και λουτροπόλεων, ιδιαίτερα στην κεντρική Σλοβακία. Το ζεστό νερό χρησιμοποιείται για την θεραπευτική του δράση, για υδρομασάζ και αναψυχή.
Άνω Ποταμιά Αχαΐας
Η Άνω Ποταμιά είναι μικρός ορεινός οικισμός του Νομού Αχαΐας, αποτελεί τμήμα της Τοπικής Κοινότητας Πλατάνου, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ακράτας ως τμήμα του πρώην Δημοτικού διαμερίσματος Πλατάνου.
Γενικά στοιχεία
Είναι κτισμένη σε υψόμετρο περίπου 880-980 μέτρων. Απαρτίζεται από τις συνοικίες Κατωμεριάνικα, Ξωτιάνικα και Ρεβέλα.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Ακράτας Κατηγορία:Δήμος Αιγιαλείας
Πανελλήνιο πρωτάθλημα κωπηλασίας 1962
Το Πανελλήνιο Πρωτάθλημα Κωπηλασίας 1962 διοργανώθηκε από την Ελληνική Κωπηλατική Ομοσπονδία Φιλάθλων Ναυτικών Σωματείων. Η διοργάνωση πραγματοποιήθηκε στον Πόρο από το Σάββατο 22 έως και την Κυριακή 23 Σεπτεμβρίου του 1962. Στη διοργάνωση διεξήχθησαν 9 αγωνίσματα και θεωρήθηκε πετυχημένη.
Συμμετείχαν δώδεκα σύλλογοι από τους οποίους οι δέκα κέρδισαν μετάλλια. Την πρώτη θέση κατέκτησε ο Όμιλος Ερετών με τέσσερα χρυσά, δύο ασημένια και ένα χάλκινο. Ο Ν.Ο. Θεσσαλονίκης τερμάτισε στη δεύτερη θέση, με τρία χρυσά, ένα ασημένιο και ένα χάλκινο. Την τρίτη θέση κατέκτησε ο Ι.Ο. Θεσσαλονίκης με ένα χρυσό, ένα ασημένιο και ένα χάλκινο.
Συμμετέχοντες σύλλογοι
Οι σύλλογοι που συμμετείχαν ήταν: • 3
Παραπομπές
Κατηγορία:Πανελλήνιο Πρωτάθλημα Κωπηλασίας Κατηγορία:Αθλητικά γεγονότα του 1962 Κατηγορία:Πόρος
WLTP
Η Παγκόσμια Εναρμονισμένη Διαδικασία Δοκιμής Ελαφρών Οχημάτων (World Harmonized Light-Duty Vehicles Test Procedure, WLTP) είναι ένα παγκόσμιο, εναρμονισμένο πρότυπο για τον προσδιορισμό των επιπέδων ρύπων, των εκπομπών CO2 και της κατανάλωσης καυσίμου των παραδοσιακών και υβριδικών αυτοκινήτων, καθώς και της αυτονομίας των πλήρως ηλεκτρικών οχημάτων. Διαδέχτηκε τον «Νέο Ευρωπαϊκό Κύκλο Οδήγησης» (NEDC) ο οποίος χρησιμοποιείτο από τη δεκαετία του 1990.
Το WLTP στοχεύει επίσης στην εναρμόνιση των διαδικασιών δοκιμών σε διεθνές επίπεδο και στη δημιουργία ίσων όρων στην παγκόσμια αγορά. Εκτός από τα κράτη-μέλη της ΕΕ, το WLTP είναι η τυπική δοκιμασία κατανάλωσης καυσίμου και εκπομπών ρύπων και για την Ινδία, τη Νότια Κορέα και την Ιαπωνία. Από την 1η Σεπτεμβρίου 2019 όλα τα ελαφρά οχήματα που ταξινομούνται στις χώρες της ΕΕ (αλλά και στην Ελβετία, τη Νορβηγία, την Ισλανδία και την Τουρκία) πρέπει να συμμορφώνονται με το πρωτόκολλο WLTP.
Από τον NEDC στο WLTP
μικρογραφία| Νέος Ευρωπαϊκός Κύκλος Οδήγησης (NEDC) Από την 1η Σεπτεμβρίου 2019 όλα τα ελαφρά οχήματα που ταξινομούνται στις χώρες της ΕΕ (αλλά και στην Ελβετία, τη Νορβηγία, την Ισλανδία και την Τουρκία) πρέπει να συμμορφώνονται με το πρωτόκολλο WLTP. Το WLTP αντικαθιστά τον παλιό κύκλο NEDC ο οποίος καθιερώθηκε τη δεκαετία του 1980 για την προσομοίωση καταστάσεων αστικής (εντός πόλεως) οδήγησης ενός επιβατικού αυτοκινήτου. Το 1992, το NEDC επικαιροποιήθηκε ώστε να περιλαμβάνει και μια εκτός πόλεως διαδρομή (που χαρακτηρίζεται από μεσαίες έως υψηλές ταχύτητες) και τέλος το 1997 προστέθηκε επίσης και η μέτρηση των εκπομπών CO2. Σήμερα, ο κύκλος NEDC θεωρείται ξεπερασμένος, καθώς δεν είναι αντιπροσωπευτικός των σύγχρονων τρόπων οδήγησης. Η δομή του NEDC χαρακτηρίζεται από μια μέση ταχύτητα 34 km/h, οι επιταχύνσεις είναι ομαλές, οι στάσεις είναι λίγες και παρατεταμένες και η μέγιστη ταχύτητα είναι τα 120 km/h.